b'\n_START_ARTICLE_\nItali\xc5\xa1kos vedybos (filmas)\n_START_SECTION_\nTurinys\n_START_PARAGRAPH_\nFilmo veiksmas vyksta Italijoje 1940-60 metais. Pasiturintis verslininkas Domeniko apsilanko vie\xc5\xa1uosiuose namuose, kuriuose, prasid\xc4\x97jus bombardavimui, susipa\xc5\xbe\xc4\xafsta su 17-mete prostitute Filumena._NEWLINE_Po 2 met\xc5\xb3 jiedu v\xc4\x97l atsitiktinai susitinka. Filumena jo nepamir\xc5\xa1o ir jau\xc4\x8diasi \xc4\xafsimyl\xc4\x97jusi, tuo tarpu Domenikui nors mergina ir patinka, vargu ar tai gali b\xc5\xabti vadinama meile. Jis pasiima Filumen\xc4\x85 i\xc5\xa1 vie\xc5\xa1namio ir nuperka jai but\xc4\x85. Dar po kurio laiko parsiveda j\xc4\x85 \xc4\xaf namus, kur gyvena kartu su motina. Filumena u\xc5\xbeima ir nam\xc5\xb3 \xc5\xa1eiminink\xc4\x97s, ir jo motinos slaug\xc4\x97s, ir meilu\xc5\xbe\xc4\x97s viet\xc4\x85, ta\xc4\x8diau tai nesulaiko Domeniko nuo santyki\xc5\xb3 su kitomis moterimis ir jis gana reti lankosi namuose._NEWLINE_Praeina 20 met\xc5\xb3, ta\xc4\x8diau Filumenos pad\xc4\x97tis nesikei\xc4\x8dia, ta\xc4\x8diau vien\xc4\x85 dien\xc4\x85 ji su\xc5\xbeino, kad Domeniko ketina pasipir\xc5\xa1ti vienai i\xc5\xa1 savo draugi\xc5\xb3. Tai paskatina moter\xc4\xaf imtis desperati\xc5\xa1k\xc5\xb3 veiksm\xc5\xb3 \xe2\x80\x93 apsimesti mir\xc5\xa1tan\xc4\x8dia, kad sugraudint\xc5\xb3 Domenik\xc4\x85 ir \xc5\xa1is j\xc4\x85 vest\xc5\xb3. Planas pavyksta, ta\xc4\x8diau Domeniko laukia dar vienas sukr\xc4\x97timas: paai\xc5\xa1k\xc4\x97ja, kad Filumena turi 3 s\xc5\xabnus, augan\xc4\x8dius atskirai ir nieko ne\xc5\xbeinan\xc4\x8dius apie savo motin\xc4\x85...'